**Doložka zlučiteľnosti**

**návrhu zákona s právom Európskej únie**

**1. Navrhovateľ zákona:**

**2. Názov návrhu zákona:** Návrh zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov

**3. Predmet návrhu zákona -** je upravený v práve Európskej únie**:**

v primárnom práve *–*

čl. 191 Zmluvy o fungovaní Európskej únie, podľa ktorého politika Únie v oblasti životného prostredia prispieva k uskutočňovaniu cieľov ako udržiavanie a ochrana kvality životného prostredia a ochrana ľudského zdravia.

b) v sekundárnom práve -

|  |
| --- |
|  |

- Smernica Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov

(členské štáty majú možnosť ukladať podmienky a požiadavky, ak si to vyžaduje bezpečnosť štátu alebo obyvateľstva, zdravie obyvateľstva, ochrana životného prostredia či ochrana biologických zdrojov, bezpečnosť zariadení a pracujúcich - čl. 6 ods. 2)

Smernica 2006/21/ES o nakladaní s odpadom z ťažobného priemyslu

(členské štáty sú povinné prijať potrebné opatrenia na zabezpečenie toho, že nakladanie s ťažobným odpadom neohrozuje zdravie ľudí a nevyužívajú sa procesy alebo metódy, ktoré by mohli poškodiť životné prostredie. Členské štáty prijmú nevyhnutné opatrenia na zákaz ponechávania, neriadeného skládkovania alebo neriadeného ukladania ťažobného odpadu - čl. 4)

c) v judikatúre Súdneho dvora Európskej únie

**4. Záväzky Slovenskej republiky vo vzťahu k Európskej únii:**

lehota na prebranie právne záväzného aktu Európskej únie –

- smernice uvedené v bode 3 sú už prebrané

informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie –

konanie Európskej komisie nebolo začaté

c) informácia o právnych predpisoch, v ktorých sú preberané právne akty Európskej únie už prebrané - zákon č. 569/2007 Z. z. o geologických prácach (geologickýzákon)

**5. Stupeň zlučiteľnosti návrhu zákona s právom Európskej únie:** úplný